  Виталий Пронин А. Турчак«Огъя Россия» партилэн генеральной кенешезлэн секретарез Андрей Турчак пенсионной системаез азинтон пумысен малпанъёссэ вераз. Соос чузъяськизы партилэн Генеральной кенешезлэн но Кун Думаысь фракцилэн кенешеныз кивалтӥсьёслэн заседанизы дыръя. Отын верам дэмланъёсын Россилэн Президентэз Владимир Путин тодматскоз на.- Россилэн Конституцияз пенсия люкылон ласянь гарантиос пусъемын, со гарантиосты быдтон сярысь нокыӵе вераськонъёс потыны кулэ ӧвӧл, - шуиз А. Турчак. - Пенсионеръёслэсь доходзэс будэтон - тани мар бордын асьмеос ужаны кулэ.Озьы ик А. Турчак пусйиз, выль закон пенсионеръёслэсь али дыре сётӥськись льготаоссэс утён сярысь сюлмаськыса кутэмын луыны кулэ шуыса. Уно учыръёсы со тыриськонъёслэсь быдӟалазэс пуктэ ачиз улос. Соин ик кивалтӥсь улосъёслы ӵектӥз та пумысен дэмланъёссэс дасяны но матысь ортчоно сессиосазы юнматыны.Кыӵе дэмланъёс ӵузъяськизы «Огъя Россия» партиысь депутатъёслэн кенешсы дыръя?1. 55 аресъем кышномуртъёслы но 60 аресъем воргоронъёслы улос льготаосты (ЖКХ, транспорт, капитальной ремонт, чагыр эстӥськон, эмъюм басьтон) утёно.2. Пенсилэсь накопительной люкетсэ басьтон арлыдэз али сямен кельтоно (воргоронъёслы - 60 арес, кышномуртъёслы - 55).3. Дунтэк диспансеризация ортчыны 2 нунал сётоно, со ужан нунал чотын мед мыноз;4. Йыруж лэсьтэмъёслэсь талам уксёзэс Пенсионной фондэ келяно.5. Кун Думаысь но Федерация Кенешысь депутатъёслэсь ватсаса сётӥськись пенсизэс будэтоно ӧвӧл ни.6. Огъя тупатэм арлыдлэсь 2 арлы вазьгес пенсие потыны быгатозы 37 ар стаж люкам нылкышноос но 42 ар стаж люкам воргоронъёс. (Азьвыл ӵектэмын вал, нылкышноос 40 ар, воргоронъёс 45 ар стаж люканы кулэ шуыса).7. Арлыдоослы дышетскыны яке тодон-валанзэс будэтыны ватсаса отпуск сётоно.8. Вуз карон лавкаосын али сямен пенсионеръёслы сётӥськись скидкаосты утёно. Сергей Захаров Туспуктэм басьтэмын ER.RU сайтысь  